नई दिल्ली। मानसून की आमद के साथ ही इससे पैदा होने वाली चुनौतियों का सामना करने के लिए दिल्ली यातायात पुलिस पूरी तरह से तैयार है। शहर के सभी यातायात सिग्नल दुरुस्त हैं और सड़कों पर अबाध परिवहन सुनिश्चित कराने के लिए पर्याप्त संख्या में पुलिसकर्मियों की तैनाती की गई है। दिल्ली पुलिस के संयुक्त आयुक्त (यातायात) सत्येंद्र गर्ग ने बताया कि शहर के सभी यातायात सिग्नलों की लाइट्स दुरुस्त की गई हैं, ताकी बारिश के कारण ये अचानक से बंद न हो जाएं।